આ વર્લ્ડકપમાં ૩૨ ટીમ ક્વોલિફાય થઈ હતી. દક્ષિણ કોરિયા, અમેરિકા, સ્લોવેકિયા, ચીલી, મેક્સિકો, ઈંગ્લેન્ડ, જાપાન, પોર્ટુગલની ટીમ પ્રથમ રાઉન્ડમાં જ ફેંકાઈ ગઈ હતી. ઉરુગ્વેની ટીમ ભલે વર્લ્ડકપ જીતી શકી નહીં, પરંતુ તેની ટીમના ડીએગો ફોર્લાનને આ વર્લ્ડકપમાં સૌથી વધુ ગોલ કરવા બદલ ગોલ્ડન બોલ પ્રાપ્ત થયો હતો. ફોર્લાને પાંચ ગોલ કર્યા હતા અને ગોલ્ડન બોલ માટે હકદાર બન્યો હતો. આ ઉપરાંત જર્મનીના થોમસ મુલર, નેધરલેન્ડના વેસ્લે સ્નેડેર, સ્પેનના ડેવિડ વીલાએ પણ આ ટૂર્નામેન્ટમાં પાંચ ગોલ કર્યા હતા. મુલરને પણ ગોલ્ડન બૂટનો એવોર્ડ પ્રાપ્ત થયો હતો, જ્યારે સર્વશ્રેષ્ઠ ગોલકીપરનો એવોર્ડ સ્પેનના ઈકેર કાસીલાસના ફાળે ગયો હતો. સર્વશ્રેષ્ઠ યુવાન ખેલાડીનો એવોર્ડ જર્મનીના થોમસ મુલરને આપવામાં આવ્યો હતો.